Aarhuus Stifts-Tidende, 1816-01-09
Da Dronninglund ikke blev solgt ved anden Auction, som blev afholdt den 12te d. M., saa bliver tredie og sidste Auction hvorved den absolut agtes bortsolgt afholdt Onsdagen næste 10de April, ligesom forhen paa Raadstuen i Aalborg, og bekiendtgiøres da herved til Efterretning for Liebhaverne: at bemeldte Dronninglunds Hovedgaard skylder 82 Tdr. 1 Skp. 2 Fdkr. 1 1/2 Alb. Hartkorn Hovedgaards-Taxt, hvis tilliggende Jorder med Skove og Overdrev udgiør et Areal af 14 a 1500 Tdr. Land geometrisk Maal. Ved Gaarden ligger en Vandmølle. Med samme følger og 28 Huse, der ialt staae for 4 Skpr. 1/2 Alb. Hartkorn og 2 Skpr. 2 Fdkr. 2 Alb. Konge og Kirketiende Skyld, foruden de samme tillagte 110 Tdr. matriculerede Jorder. Disse Huusmænd forrette for det meste Ugedags Arbeide til Gaarden. Til Gaarden hører og Herligheden af 220 Tdr. 1 Fdkr. 1 3/4 Alb. Bøndergods til dens Komplettering. Dens bekiendte skiønne og betydelige Bygninger, der forhen have været beboede af fyrstelige Personer, ere alle af Grundmuur med gibsede Værelse, og indrettede til Bopæl for selv den talrigste Familie af Stand, og har det Agrement at det skiønneste rindende Vand ledes ved Render igiennem Bryggerhuset, ligesom Boepælen i det Hele er behagelig ved sin Beliggenhed i Haven og Skoven. Sædvanlig kan Sommer og Vinter græsses og fodres 300 stkr. Hornqvæg, 30 Heste, 100 a 150 Faar. Høeavlen er betydelig og kan anslaaes til 14 a 1500 Læs aarlig. Udsæden er aarlig omtrent 400 Tdr. Korn af alle Slags. Skoven, der meest bestaaer af Eege, Bøge og Elletræer, kan ikke allene levere til Huusbehov men og til Salg. Fortrinlig Leilighed er her og til Tegtværk, som af Mangel paa Arbeidere har i de senere Tider været nedlagt. Om Gaardens øvrige betydelige Agrements, ville Liebhaverne bedst kunne overbevise sig ved Øiesyn. Conditionerne, hvoriblandt at de i Eiendommen staaende 30128 Rbd. 91 s. S. V. overtages, af Kiøberen og at Eiendommen kan tiltrædes næstkommende 1ste Mai, ere forinden til Eftersyn hos Hr. Cancellieraad Brorson i Aalborg og undertegnede Commissairer. Sæbye d. 16de Marts 1816. Lycher. Boets Hovedgaard, beliggende tæt ved Landeveien, næsten 2de Mile fra Horsens, og omtrent 4 fra Aarhuus ved den saakaldede Hovedkroe, agter undertegnede, formedelst anden Bestemmelse, underhaanden at bortsælge. For dem der ikke kiender denne skiønne og gode Eiendom oplyses følgende: Uagtet Gaarden har et Areal ypperlige Ager og Engs Jorder af 147 Tdr. a 14000 Alen, foruden 21 Tønder Land, a 14000 - Alen tæt bevoxet med sund og god Ege= og Bøgeskov, saa skylder den dog kuns af 9 Tønder Ager og Engs samt 1 3/4 Alb. Skovskylds Hartkorn; den ligger godt for sine særdeles gode Jorder og har Overflødighed af let bekommelig Mergel paa hver Indtægt, endskiøndt den langt fra ikke behøver dette ellers saare vigtige Hielpemiddel. J Stedet for Tiender in natura svares en høist ubetydelig Pengeafgivt. Vaaningshuset med dets tilbyggede Fløie bestaaer af muret Bindingsværk og Tegltag, og indeholder foruden Kiøkken og Bryggers over 15 forskellige tildeels gibsede Værelser, saaledes: indrettede, at en Familie af Stand dermed kunde finde sig særdeles vel tient. Udhusene ere alle nye, gode og vel vedligeholdte, og Haven er vel indrettet og forsynet med gode Frugttræer. Egnen er skiøn og selskabelig, og Gaardens Beboer kan i Hoved Kroe modtage og afgive sine Breve og Aviser uden synderlig Bekostning. For Rigtigheden af Foranførte giver jeg herved min Forsikring, som nærmere vil bekræfte sig selv, naar man behageligen ville tage Eiendommen i Øiesyn. Omtrent de 3/4 af Kiøbesummen kan, om det ønskes, blive staaende i Eiendommen en Tidlang, og den kan bekommes med eller uden Besætning, i dette Foraar, eller om et halvt eller heelt Aar, ligesom det attraaes. Bopæle med behørige Jorder til 3 a 4 Huusmænds Familier, kunde ogsaa faaes med i Kiøbet. Hovedgaard pr. Horsens, den 5te Marts 1816. H. Erichsen. om, paa Raadved Byes Mark.